L-għaqda Repubblika ressqet ilment quddiem il-Kummissarju għall-Istandards, George Hyzler, dwar żewġ pożizzjonijiet ta' fiduċja, magħrufin aħjar bħala, 'positions of trust', full-time fl-istess ħin li ngħata Nigel Vella. Minn naħa tiegħu, Nigel Vella, qal li mhux veru li hu kellu jew għandu żewġ impjiegi full-time fis-settur pubbliku. Fi stqarrija l-NGO, li taħdem kontra l-korruzzjoni, qalet li qed tirreferi għal dak żvelat ftit tal-jiem ilu minn The Shift News dwar Nigel Vella li okkupa l-kariga full-time ta' Deputat Kap tal-Komunikazzjoni tal-Prim Ministru, bħala positon of trust u fl-istess ħin okkupa kariga oħra full-time bħala konsulent fuq il-komunikazzjoni, wkoll bħala position of trust fil-Ministeru ta' Għawdex. L-NGO Repubblika qalet li jidhrilha li din mhix imġieba xierqa minn persuni ta' fiduċja imħallsa mill-poplu Malti u tikkostitwixxi abbuż. Repubblika qalet tqis li dan il-każ huwa sintomu ta' problema ferm akbar, "il-qarnita abbużiva ta' ħatriet fuq bażi ta' fiduċja mingħajr l-ebda skrutinju. Dan l-abbuż qed jherri kemm lis-Servizz Pubbliku kif ukoll il-fiduċja taċ-ċittadini fl-imparzjalità u l-kompetenza ta' dan is-servizz," temmet tgħid l-NGO. "Mhux veru" – Nigel Vella Intant, fir-reazzjoni tiegħu għall-istqarrija ta' Repubblika, Nigel Vella rrikorra għall-Facebook fejn saħaq li "f'dan l-istadju nista' liberalment ngħid li dan l-ilment huwa bbażat fuq fatti żbaljati". Sostna li mhux veru li hu kellu jew għandu żewġ impjiegi full-time fis-settur pubbliku. Wiegħed li se jispjega qudddiem il-Kummissarju "kif qed jigdbu fuqi". Temm jgħid li l-ebda attakk mhu se jwaqqfu milli jaħdem għal dak li jemmen fih. Facebook: Nigel Vella Jirriżenjaw 2 uffiċjali għolja fl-OPM Fit-22 ta' Frar kien ġie żvelat li Nigel Vella rriżenja mill-pożizzjoni tiegħu bħala viċi kap tal-komunikazzjonijiet tal-gvern. Meta tkellem ma' Newsbook.com.mt , spjega li kienet l-għażla tiegħu li jimxi għal xogħol ieħor wara li serva bħala deputat kap tal-komunikazzjonijiet fl-OPM. Vella mistenni jieħu pożizzjoni fil-Malta Enterprise. Mar-riżenja ta' Nigel Vella kienet tħabbret wkoll dik ta' Sandro Craus minn kap tal-customer care fl-Uffiċċju tal-Prim Ministru. Meta tkellem ma' Newsbook.com.mt , Craus kien spjega li wara tmien snin ħass li serva l-irwol tiegħu, u qed juża dan iż-żmien biex jagħżel opportunità ġdida li taqbel mal-esperjenza tiegħu. Craus jgħid li ma jiftakarx jekk kienx Schembri li qabbdu jċempel lil Melvin Theuma Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603f7ed328874_rand.td-a-rec-img{text-align:left}.td_uid_3_603f7ed328874_rand.td-a-rec-img img{margin:0 auto 0 0}